  Майя Бывальцева Удмуртиын улӥсьёс Этнографияя бадӟым диктантлы юанъёс малпаны быгато. Югдытон ужрадэз радъясьёс устоосызлы юанъёслы вожвылъяськон ялӥзы. Со сярысь элькунысь Калыкъёслэн эшъяськон юртсылэн пресс-службаез ивортэ. Этнографиен тунсыкъяськись но мыло-кыдо адямиос элькунын трос. Вить ар ӵоже нырысьсэ Удмуртиысь котькуд улӥсь командалэн люкетэз луыны но Этнографияя бадӟым диктантлэн историяз аслэсьтыз «пытьызэ» кельтыны быгатэ! Вожвылъяськонэ пыриськон – со вордскем шаерлэн этнографиезъя тодон-валанъёсты возьматыны луонлык Юлия Лошкарёва, ужрадлэн валтӥсь координаторезВожвылъяськонэ пыриськон понна одӥг гинэ шонер валэктонэн тест амалэн одӥг яке кӧня ке юан малпано. Соос Удмуртиын улӥсь калыкъёслэн йылолъёсынызы, улон-вылонэнызы, кылэнызы, вӧсьлыкенызы но мукетыныз герӟаськемын луыны быгато. Озьы ик Удмуртилэн кунлыкезлы 100 ар тырмонэн, Удмуртиын улӥсьёслэн Быдӟым Атыкай ожын Вормонэ ватсэтэнызы, Ижкарлы 260 ар тырмонэн герӟаськем юанъёс дасяны луэ. Юанъёсты 2020-тӥ арын 31-тӥ гудырикошконозь b.diktant@mail.ru электрон почтая кутозы. Тужгес тунсыко но шонер юанъёс малпасьёсты синпель кузьымъёсын пусъёзы. Тодэ вайытом, Этнографияя бадӟым диктант Удмуртиысь йӧскалык политикая министерство кичӧлтэмен 2016-тӥ арысен арлы быдэ ортчытъяське. Нырысетӥяз ужрадэ 42 сюрс пала адями пыриськиз ке, кылем арын сӥзьыл диктантэз Россиын но кунгож сьӧрын 452 сюрс адями гожтӥз, Ижкарысь Калыкъёслэн эшъяськон юртазы гинэ 100-лэсь трос адями лыктӥз. Этнодиктантын тест амалэн 30 юанъёс, со пӧлысь кызез – вань пыриськисьёс понна, дасэз – котькуд улосвыллэн аслаз.  Тегъёс: Мерлык Ижкар Удмуртия вожвылъяськон этнография йӧслыкъёс 100ар  